stanford-oval/wikipedia huggingface dataset:
Adolf Johannes Hällström

Adolf Johannes Hällström (19. elokuuta 1869 Varkaus – 18. toukokuuta 1947 Taipalsaari) oli suomalainen kunnan- ja sairaalalääkäri ja kunnallismies.
Hällströmin vanhemmat olivat Joroisten piirin piirilääkäri Sanfrid Theofron Hällström (1824–1899) ja Anna Katarina Lovisa Hällström (k. 1908). Hän pääsi ylioppilaaksi 1887 Mikkelin lyseosta ja valmistui Helsingin yliopistosta lääketieteen kandidaatiksi 1893, lääketieteen lisensiaatiksi 1898 ja lääketieteen ja kirurgian tohtoriksi 1907.
Hällström toimi Mäntyharjun ja Ristiinan kunnanlääkärinä 1898–1901, Heinolan kaupungin lääkärinä 1901–1908 ja Kuopion lääninsairaalan alilääkärinä  1908–1913. Hän oli Savonlinnan yleisen sairaalan lääkärinä 1913–1936 ja Savonlinnan synnytyslaitoksen omistajana ja lääkärinä 1914-1938. Eläkkeelle jäätyään Hällström muutti Helsinkiin.
Hällström oli Savonlinnan soitannollisen seuran johtokunnan puheenjohtajana 1914–1925, Savonlinnan tyttökoulu Oy:n johtokunnan puheenjohtajana vuodesta 1915, Savonlinnan terveydenhoitolautakunnan puheenjohtajana vuodesta 1927 ja Savonlinnan kaupunginvaltuuston jäsenenä 1917–1924. Suomen sisällissodan aikana Hällström toimi Savonlinnassa suojeluskunnan esikunnan saniteettipäällikkönä ynnä muissa viroissa. Hällström oli Suomen Lääkäriliiton, Duodecimin, Suomen Kirurgiyhdistyksen ja Lasarettilääkäriyhdistyksen jäsenenä ja toimi niissä luottamustehtävissä. Hän julkaisi useita lääketieteellisiä tutkimuksia ja teki useita opintomatkoja ulkomaille. Hällströmin arkisto sijaitsee Kansalliskirjastossa.
Hällström oli naimisissa vuodesta 1897 hammaslääkäri ja nuortenkirjailija Elli Åkermanin kanssa.
Julkaisuja

Über die Operation des Lippenkrebses nebst totaler Evakuation der regionären Drüsengebiete, Helsingin yliopiston väitöskirja. A. Hällström, Lahti 1907
Tutkimus Heinolan kaupungin asunto-oloista. Suomen teollisuushallitus, Helsinki 1911
Kloakkikivi-tapaus. Eripainos aikakauskirjasta Duodecim 1929, n:o 7-8. Helsinki 1929
Savonlinnan juomavesikysymys, viemärit ja lavantautiepidemiat: tietoja alaa koskevasta kunnallisesta toiminnasta vv. 1887-1937. Tekijä, Savonlinna 1938
Savonlinnan yleisen sairaalan laajentamiskysymys. Tekijä, Savonlinna 1938
Hällström-suku. Eripainos Suomen sukututkimusseuran vuosikirjasta XXV. 1941. Helsinki 1941
Savonlinnan yleisen sairaalan vaiheet. Eripainos Suomen lääkäriliiton aikakauskirjasta n:o 1, 2 ja 3 1943. Helsinki 1943
Norman King'oo Wambua

Norman King'oo Wambua (s. 1952 Kathiani) on kenialainen roomalaiskatolinen piispa. Hänet vihittiin papiksi 22. toukokuuta 1988 ja nimitettiin Bungoman hiippakunnan johtoon 27. kesäkuuta 1998. Piispaksi vihkiminen seurasi 16. elokuuta. Pääkonsekraattorina toimi Jozef Tomko, jota avustivat Zacchaeus Okoth ja Cornelius Kipng'eno Arap Korir.
Adolf Lietsalo

Kustaa Adolf Lietsalo, sukunimi vuoteen 1928 Lietzén (15. toukokuuta 1873 Sammatti – 22. lokakuuta 1953) oli suomalainen taidemaalari.
Lietsalo kävi Taideteollista keskuskoulua 1896–1899, 1900 ja 1901 sekä Suomen Taideyhdistyksen piirustuskoulun 1900–1903. Hän opiskeli tämän jälkeen vielä ulkomailla Pariisissa ja Pietarissa 1903–1906. Hän osallistui Suomen Taiteilijain näyttelyihin 1905-1909 mutta hän vetäytyi sitten 1910-luvulla syrjään näyttelytoiminnasta jatkaen kuitenkin maalaamista. Lietsalo toimi myös vt. piirustuksenopettajana talouskoulussa. Lietsalo asui suurimman osan elämästään Sammatin Oravaniemessä ja häntä kutsuttiin Oravaniemen erakoksi. Lietsalo osti Oravaniemessä sijainneen Oravanokan talon 1906 ja hän testamenttasi sen Suomen Taiteilijaseuralle seuran jäsenten virkistys- ja työskentelypaikaksi. Lietsalon hirsinen ateljee- ja asuinrakennus purettiin 1970-luvun alussa uuden ateljeen tieltä. Seura myi Oravaniemen kiinteistön vuonna 2006.
Kirjallisuutta

Liisa Murtti : Adolf Lietsalo (Lietzén) 1873-1953 : taiteilija Sammatista ; näyttelyesite, Linderinsali, Lohjan pääkirjasto, 12.6.-15.8.2009. Lohja 2009
Norman Gordon

Norman Gordon (6. elokuuta 1911 Boksburg, Transvaalin provinssi – 2. syyskuuta 2014 Hillbrow, Johannesburg) oli eteläafrikkalainen kriketinpelaaja. Hän pelasi viidessä test matchissa vuosina 1938–1939.
Gordon oli viimeisinä vuosinaan iäkkäin elossa ollut entinen test-kriketinpelaaja.
Norman Lamont

Norman Lamont vuonna 2013.
Norman Stewart Hughson Lamont, Lerwickin paroni Lamont PC (s. 8. toukokuuta 1942) on brittiläinen konservatiivisen puolueen poliitikko. Hän on alun perin kotoisin Skotlannin Shetlandinsaarilta.
Lamont istui parlamentin jäsenenä Kingston upon Thamesin vaalipiiristä vuosina 1972–1997 ja toimi maansa valtiovarainministerinä vuosina 1990–1993. Lamontin kaudelle sattui ns. Musta keskiviikko, 16. syyskuuta 1992, jolloin punta pakotettiin pois Euroopan valuuttakurssimekanismista (ERM), ja joka tuli maksamaan Britannialle 3,3 miljardia puntaa.
Hän sai vuonna 1998 elinikäisen päärin arvon. Lamont on osallistunut Bilderberg-kokouksiin.
!!!

| !!! |
| --- | --- |
 !!! Helsingissä kesällä 2007.
Tiedot
Toiminnassa:  1996–
Tyylilaji:  post-punk, dance-punk, indie rock
Kotipaikka:  Sacramento, Yhdysvallat
Laulukieli:  englanti
Jäsenet:  Mario Andreoni, kitara   Jerry Fuchs, rummut   Dan Gorman, lyömäsoittimet, koskettimet   Nic Offer, laulu   Tyler Pope, kitara   John Pugh, laulu, lyömäsoittimet   Justin Van Der Volgen, basso   Allan Wilson, lyömäsoittimet, koskettimet, saksofoni  
Entiset jäsenet:  Mikel Gius, rummut   Jason Racine, lyömäsoittimet  
Levy-yhtiö:  Touch and Go Records   Warp Records   Gold Standard Laboratories  
Aiheesta muualla
Kotisivut
Infobox OKVirheellinen NIMI-arvo: 
!!! (kolme huutomerkkiä, lausutaan yleensä ”tsk tsk tsk”) on yhdysvaltalainen vuonna 1996 perustettu rockyhtye. Se toimii Sacramentossa ja New Yorkissa. Yhtyeen ensimmäinen täysimittainen albumi !!! ilmestyi vuonna 2000. Sitä seurasi vuonna 2004 Louden Up Now, ja yhtyeen kolmas albumi Myth Takes julkaistiin 2007.
Diskografia > Albumit

!!! (2000)
Louden Up Now (2004)
Myth Takes (2007)
Strange Weather, Isn't It? (2010)
Thr!!!er (2013)
As If (2015)
Shake the Shudder (2017)
Wallop (2019)
Diskografia > EP:t

!!! ('97 tour cassette) (1997)
GSL26/LAB SERIES VOL. 2 EP (split Out Hud, 1999, 12")
Live Live Live (2004, CD)
Take Ecstasy with Me/Get Up (2005)
Yadnus (2007)
Jamie, My Intentions Are Bass E.P. (2010)
MEGAMiiiX Vol.1: Shake Shake Shake (2018)
Certified Heavy Kats' (2020)
Diskografia > Singlet

”The Dis-Ease” / ”The Funky Branca” (1998, 7")
”Me and Giuliani Down by the Schoolyard (a true story)” (2003, 12")
”Pardon My Freedom” (2004, 12")
”Hello? Is This Thing On?” (2004, 12")
”Me and Giuliani Down by the Schoolyard (a remix)” (2004, yksipuolinen 12")
”Take Ecstacy With Me” / ”Get Up” (covers of The Magnetic Fields, Nate Dogg) (2005, 12", CD)
”Heart of Hearts” (2007, 12")
”Must Be the Moon” (2007, 12")
”AM/FM” (2010, 12")
”Slyd” (2013)
”One Girl/One Boy” (2013)
”All U Writers” (2015)
"Freedom '15" / "Sick Ass Moon" (2015)
"Bam City" / "Ooo" (2015)
”I Feel So Free" (Lost Souls of Saturn Remix) (2016)
”The One 2” (2017)
"Dancing Is the Best Revenge" (2017)
”Serbia Drums” (2019)
”I'm Sick of This/So We Can F*ck” (2020}
”Do the Dial Tone” (2020}
”Walk It Off” (2020}
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (englanniksi)
!!! Myspacessa (englanniksi)
Diskografia (englanniksi)
Norman Hauner

| Norman Hauner |
| --- | --- |

Henkilötiedot
Syntynyt: 4. joulukuuta 1991 (ikä 32) Hückeswagen, Saksa
Kansalaisuus:   Saksa
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  83 kg
Seura
Seura:  Starbulls Rosenheim
Sarja:  DEL2
Pelinumero:  10
Pelaajaura
Pääsarjaura:  2009–
Aik. seurat:  Kölner Haie (DEL) Krefeld Pinguine (DEL) Ravensburg Towerstars (DEL2) Bietigheim Steelers (DEL2/DEL)
Norman Hauner (s. 4. joulukuuta 1991 Hückeswagen, Saksa) on saksalainen jääkiekkoilija, joka pelaa Saksan toiseksi korkeimmalla sarjatasolla DEL2-joukkue Starbulls Rosenheimissa. Hän pelaa enimmäkseen laitahyökkääjänä.
Ahti Hakalainen

Ahti Aleksanteri Hakalainen (27. elokuuta 1911 Antrea – 11. elokuuta 1990 Kuusankoski) oli suomalainen pesäpalloilija.
Ahti Alarikki Hakalainen pelasi seitsemässä Itä-Länsi-ottelussa ja valittiin kahdesti kentän parhaaksi. Suomen mestaruutta Hakalainen oli voittamassa 1935, 1937 ja 1940 Kuusankosken Vedon joukkueessa. Lisäksi Hakalainen saavutti kolme SM-hopeaa ja kaksi Puolustusvoimain mestaruutta. Keihästä Hakalainen heitti yli 60 metriä ja hyppäsi pituutta yli 6 metriä.
Saavutukset > Pelaajana

3 SM-kultaa: 1935, 1937, 1940
3 SM-hopeaa: 1934, 1936, 1938
1 SM-pronssi: 1939
7 Itä-Länsi-ottelua: 1932, 1934-1937, 1945-1946
Saavutukset > Pesäpallotuomarina

Miesten Itä-Länsi-tuomari: 1948
3 kitaraa

| 3 kitaraa Eero ja Jussi & The Boys |
| --- | --- | --- |

Studioalbumin tiedot
 Äänitetty : 1991
 Julkaistu: 1991
 Tuottaja(t): Olli Haavisto Eero Lupari
 Kesto: 37.09
 Levy-yhtiö: Ding Dong Song
Eeron ja Jussin & The Boysin muut julkaisut
| Parhaat 1973–76 1989 | 3 kitaraa 1991 | Kuoppainen tie 1995 |
3 kitaraa on suomalaisen rock-yhtye Eero ja Jussi & The Boysin vuonna 1991 ilmestynyt studioalbumi.
Kappaleet

Aave-Cadillac – 3.56 (säv. ja san. Timo Huovinen, sov. Eero Lupari)
Kolme kitaraa – 3.06 (säv. Kari Aava, san. Veli-Juhani, sov. Eero Lupari)
Kesämuisto – 3.10 (A Summer Song, säv. Clive Metcalfe, san. Katri Leimu)
Uu-Uu-Uu-Ukko-Pekka – 3.16 (Choo Choo Ch'Boogie, säv. Denver Darling, Milt Gabler, Vaughn Horton, san. Vexi Salmi)
Yyterin Twist – 1.58 (Twist à Saint-Tropez, säv. André Salvet, Guy Lafitte, Martial Solal, san. Eero Lupari)
Tiedän sen – 3.04 (Some Sweet Day, säv. Boudleaux Bryant, Felice Bryant, san. Jussi Raittinen, sov. Eero Raittinen)
Paloi rinnassani tuli – 2.23 (säv. ja san. Kari Kuuva, sov. Eero Lupari)
Vanha rokkistara – 4.17 (Old Rock 'n Roller, säv. Charlie Daniels, san. Jussi Raittinen, sov. Olli Haavisto)
Viiden minuutin rakkaus – 2.24 (säv. Robin Beagle, san. Juice Leskinen, sov. Jussi Raittinen)
Kokemäenjoen blues – 4.00 (säv. ja san. Jaska Salmi, sov. Eero Lupari)
Löysin oikean – 2.53 (säv. ja san. Lars Tammelin, sov. Eero Lupari)
Kesämenot – 2.42 (Summer Holiday, säv. Brian Bennett, Bruce Welch, san. Eero Lupari, sov. Eero Lupari)
Kokoonpano

Eero Raittinen – laulu, rummut ja taustalaulu
Jussi Raittinen – laulu, bassokitara ja taustalaulu
Eero Lupari – sähkö- ja akustiset kitarat, taustalaulu ja bassokitaratuplaus
Olli Haavisto – sähkö- ja akustiset kitarat, steel-kitara, resonaattorikitara, akustinen slide-kitara, lap steel ja dobro
Aiheesta muualla

Rytmimusiikin Syke: 3 kitaraa
Yacouba Sawadogo

Yacouba Sawadogo (k. 3. joulukuuta 2023) oli burkinalainen viljelijä, joka käytti perinteistä Zaï-nimistä viljelytekniikkaa aavikoitumisen ja kuivuuden vahingoittaman maaperän palauttamiseksi. Tällaisista tekniikoista käytetään nimiä agroforestry ja maanviljelijöiden hoitama luonnollinen regeneraatio.
Dokumenttielokuva The Man Who Stopped the Desert (Mies joka pysäytti aavikoitumisen) kuvaa hänen elämäänsä. Elokuva sai ensi-iltansa Britanniassa vuonna 2010.
Sawadogon äidinkieli oli mossi. Vuonna 2018 hänet palkittiin Right Livelihood -palkinnolla.
Varhainen elämä

Sawadogo lähetettiin uskonnolliseen kouluun, jossa opiskelijoilla oli harvoin tarpeeksi ruokaa. Pienimpänä ja nuorimpana hän joutui lähtemään pois syömättä.
Tausta

Burkina Fason pohjoisosat kuuluvat Sahelin vyöhykkeeseen, joka on puolikuivaa aluetta Saharan autiomaan ja trooppisten savannien välissä. Alue kärsii säännöllisesti kuivuudesta. Viimeisin merkittävä kuiva aika oli vuosina 1972–1984, mikä johti nälänhätään ja satojen tuhansien ihmisten kuolemaan.
Yksi kuivuuden vaikutus oli laajalle levinnyt aavikoituminen. Kuivuus, liiallinen laiduntaminen, huono maankäyttö ja ylikansoittuminen johtivat karun ja tuottamattoman maa-alan huomattavaan kasvuun. Näin kävi erityisesti rinteillä, koska viistoa maata on vaikea viljellä. Viljelemättömällä maaperällä eroosio ja tiivistyminen vauhdittuivat. Tämä johti myös  siihen, että pohjavesi laski metrin vuodessa 1980-luvulla.
Maaperän kunnostaminen

Yacouba Sawadogo alkoi yhdessä toisen paikallisen maanviljelyn uudistajan Mathieu Ouédraogon kanssa kokeilla tekniikoita vahingoittuneen maaperän kunnostamiseksi 1970-luvulla. Hän luotti yksinkertaisiin, perinteisesti käytettyihin keinoihin kastella maata: cordons pierreux ja zaï reikiin. Sekä Sawadogo että Ouédraogo ovat sitoutuneet laajentamaan ja edistämään menetelmiään koko alueella.
Maaperän kunnostaminen > Cordons pierreux

Cordons pierreux tarkoittaa pellolle tehtyjä kapeita nyrkin kokoisten kivien jonoja. Niiden tarkoituksena on estää vettä valumasta pois ja siten muodostaa valuma-alue. Sade työntää lietettä pellon pinnan yli ja liete painautuu kivijonoa vasten. Veden virtauksen hidastuminen antaa vedelle enemmän aikaa imeytyä maahan. Kertynyt liete tarjoaa myös suhteellisen hedelmällisen paikan kasvien siementen itämiseen. Kasvit hidastavat vettä entisestään. Lisäksi kasvien juuret hajottavat tiivistyneen maaperän, mikä helpottaa veden lisäämistä.
Maaperän kunnostaminen > Zaï-reikiä

Zaï-reiätkin keräävät vettä, mutta toimivat hieman eri tavalla kuin Cordons pierreux. Noin 20-30 cm syviä maahan kaivettuja Zaï-reikiä on perinteisesti käytetty karun maan entistämiseen. Yacouba Sawadogo keksi täyttää reiät lannalla ja muilla biologisesti hajoavilla jätteillä. Lanta houkuttelee termiittejä, joiden kaivamat tunnelit auttavat maaperää hajoamaan edelleen. Hän myös suurensi reikiä hieman. Zaï-reikiä on käytetty puiden, durran ja hirssin viljelyyn.
Zaïden käyttö on johtanut myös siihen, että pohjavesi on noussut keskimäärin noin 5 metriä 1980-luvun puolivälistä vuoteen 2009.
Maaperän kunnostaminen > Tiedon ja kokemusten levittäminen

Näiden menetelmien, erityisesti zaï-reikien, edistämiseksi Yacouba Sawadogo pitää joka toinen vuosi markkinapäivät tilallaan Gourgan kylässä. Osallistujat yli sadasta kylästä jakavat siemennäytteitä, vaihtavat vinkkejä ja oppivat toisiltaan.
Konflikti Burkina Fason hallituksen kanssa

Yli kaksikymmentä vuotta jatkunut työ antoi Yacouban Sawadogolle mahdollisuuden kasvattaa 250 000 m² kokoinen metsäalue. Äskettäin tämä alue liitettiin hallituksen ohjelmalla lähistöllä sijaitsevaan Ouahigouyan kaupunkiin. Ohjelman tarkoitus on lisätä kaupungin tuloja. Ohjelman määräysten mukaan Yacouba Sawadogolla ja hänen läheisillä perheenjäsenillään on jokaisella kymmenesosa yhden eekkerin (eekkeri on noin 400 m²) alueesta eivätkä he saa muita korvauksia.
Sawadogo yrittää hankkia 20 000 Yhdysvaltojen dollaria maan ostamiseen.
Sawadogo yrittää nyt hankkia 100 000 euroa, koska maan arvo noussut 100 000 euroon hänen lisääntyneen hedelmöitystyönsä ansiosta.
Cordons pierreux Péyirissä, Burkina Fasossa.
Zaï, Batodin kylässä, Tajaén kunnassa, Nigeriassa (Kesäkuussa 2012).
40-luku eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Tapahtui vuosikymmenen aikana

Julius Caesar teki kalenteriuudistuksen ja lisäsi karkauskuukauden
1796

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

9. helmikuuta – Qianlong, Kiinan neljäs Qing-keisari, luopui vallasta poikansa hyväksi, josta tuli keisari Jiaqing.
9. maaliskuuta – Napoleon Bonaparte nai Joséphine de Beauharnaisin.
14. toukokuuta – Edward Jenner suoritti ensimmäisen isorokkorokotuksen.
1. kesäkuuta – Tennesseestä tuli Yhdysvaltain 16. osavaltio.
11. heinäkuuta – Yhdysvallat otti Detroitin haltuunsa Britannialta Jayn sopimuksen nojalla.
8. lokakuuta – Espanja julisti sodan Englannille.
26. lokakuuta – Henri Montan Bertonin oopperan Christophe et Jérôme ou La Femme hospitalière kantaesitys Opéra-Comiquessa Pariisissa.
17. marraskuuta – Paavali I:stä tuli Venäjän keisari.
16. joulukuuta – ranskalaisalus Séduisant (74-tykkinen) upposi Brestin edustalla, onnettomuudessa kuoli 680 henkeä. Alus kuului laivastoon, joka vei ranskalaisia sotilaita Irlantiin nostattamaan kapinahenkeä brittivaltaa vastaan.
Sri Lanka joutui brittivallan alaisuuteen.
Ludwig van Beethoven omisti kolme pianosonaattiaan (Pianosonaatti nro 1, Pianosonaatti nro 2 ja Pianosonaatti nro 3) opettajalleen Joseph Haydnille.
Telppäs-niityn ihme
Tapahtumia aiheittain

Kirjallisuusvuosi 1796
Abd-ul-Aziz (sulttaani)

| Abd-ul-Aziz |
| --- | --- |
 
Osmanien valtakunnan sulttaani
Valtakausi:  25.6.1861 – 30.5.1876
Edeltäjä:  Abd-ul-Mejid
Seuraaja:  Murat V

Syntynyt:  8. helmikuuta 1830 Konstantinopoli, Osmanien valtakunta
Kuollut:  4. kesäkuuta 1876 (46 vuotta) Konstantinopoli, Osmanien valtakunta
Puoliso:  useita
Suku:  Osmani
Isä:  Mahmud II
Äiti:  Pertevniyal Sultan
Uskonto:  sunnilaisuus
Abd-ul-Aziz (turk. Abdülaziz, arab. عبد العزيز‎)‎ (8. helmikuuta 1830 – 4. kesäkuuta 1876) oli 32. Osmanien valtakunnan sulttaani ja 111. islamin kalifi. Abd-ul-Aziz oli Mahmut II:n poika ja Abd-ul-Mejidin veli. Hänen veljensä kuoli 25. kesäkuuta 1861 ja otti veljensä paikan 31-vuotiaana.
Abd-ul-Azizilla oli kuusi vaimoa: Dürr-i Nev Baş, Hayran-î-Dil, Eda-Dil, Neş’erek (Nesrin), Gevheri ja Yıldız (Gözde).
Kunnianosoituksia

Meksikon kotkan keisarillinen ritarikunta ketjulla (Meksiko, 1865)
Sukkanauharitarikunnan ritari (Yhdistynyt kuningaskunta, 1867)
Kultaisen taljan ritarikunnan ritari (Espanja, 1870)
Pietari Fredrik Ludvigin ritarikunnan suurristi kultakruunulla (Oldenburg, 1874)
Aiheesta muualla

Kuvia tai muita tiedostoja aiheesta Abd-ul-Aziz Wikimedia Commonsissa
| 0 | 1 | 2 |
| --- | --- | --- |
| Edeltäjä: Abd-ul-Mejid | Osmanien sulttaani | Seuraaja: Murat V |
National Medal of Arts

National Medal of Arts -mitali.
Vuoden 2006 National Medal of Artsin saaja Cyd Charisse ja Yhdysvaltain presidentti George W. Bush sekä ensimmäinen nainen Laura Bush
National Medal of Arts (suomennettuna Kansallinen taidemitali) on Yhdysvaltain kongressin vuonna 1984 luoma palkinto, jolla kunnioitetaan taiteen alalla menestyneitä yhdysvaltalaisia. Palkinnon saajat valitsee liittovaltion kulttuuritukivirasto National Endowment for the Arts ja sen myöntää seremoniallisesti Yhdysvaltain presidentti.
Runoilija Adrienne Rich kieltäytyi vuonna 1997 National Medal of Artsista poliittisista syistä.
Mitalin on suunnitellut kuvanveistäjä Robert Graham.
Nubialaisdynastia

Nubialaisdynastia eli muinaisen Egyptin 25. dynastia oli nubialaisten faaraoiden johtama hallitsijasuku, joka saapui Egyptiin Nubiasta eli Kušhista, nykyisestä Sudanista. Nubialaiset valtasivat Egyptin ja kaappasivat vallan Piankin (Piyen) johdolla. Tunnetuin ajanjakson kuningas oli Taharqa. Assyrialaiset ajoivat nubialaiset takaisin Nubiaan, minne uusi 26. dynastia perusti kuningaskunnan, jonka pääkaupunki oli Napata (656–590 eaa.) ja myöhemmin Meroë (590 eaa. – n. 400 eaa.).
| Nimi | Vuodet |
| --- | --- |
Kashta: –
Piye: n. 752 eaa. – 721 eaa.
Sabako: 721 eaa. – 707 eaa.
Shebitku: 707 eaa. – 690 eaa.
Taharqa: 690 eaa. – 664 eaa.
Tantamani: 664 eaa. – 656 eaa. (kuoli 653 eaa.)
Nettokansantuote

Nettokansantuote (NKT) on kansantalouden mittari. Nettokansantuote saadaan, kun bruttokansantuotteesta vähennetään kiinteän pääoman kuluminen.
Nettokansantuote kuvaa bruttokansantuotetta paremmin talouden kehittymistä. Tämä johtuu siitä, että se ottaa huomioon tuotantovälineiden kulumisen. Kulumisen vuoksi on tehtävä korvausinvestointeja, jotka siis eivät sisälly nettokansantuotteeseen.
Henkeä kohti laskettua nettokansantuotetta käytetään usein, kun seurataan kansalaisten taloudellisen hyvinvoinnin kehittymistä.
Kulumista ei pystytä laskemaan täysin todenmukaisesti, vaan se määritellään arvionvaraisesti poistojen perusteella. Poistot eivät välttämättä vastaa tuotantovälineiden todellista kulumista, vaan ne joudutaan hyväksymään yritysten ilmoitusten suuruisina. Käytännössä poistojen suuruus ja kohdistuminen eri vuosille voivat riippua verosäädöksistä.
Norman Joseph Woodland

Norman Joseph Woodland (6. syyskuuta 1921 Atlantic City – 9. joulukuuta 2012 Edgewater) oli yhdysvaltalainen insinööri. Hän tuli tunnetuksi viivakoodin ideoijana ja toisena sen kehittäjistä.
Woodland valmistui konetekniikan insinööriksi Drexelin yliopistosta vuonna 1947. Toisen maailmansodan aikana hän oli mukana avustajana Manhattan-projektissa.
Viivakoodia Woodland ryhtyi kehittämään vuonna 1948 kuultuaan opiskelutoveriltaan Bernard Silveriltä, että sen kaltaiselle järjestelmälle olisi tarvetta kaupan alalla. Hän jätti opettajan virkansa Drexelissä ja matkusti isoisänsä luokse Miamiin suunnittelemaan uutta kassajärjestelmää.
Idean viivakoodista Woodland sai kertomansa mukaan ollessaan uimarannalla. Hän oli oppinut   sähkötyksen ollessaan partiossa ja keksi siihen pohjautuvan järjestelmän piirtelemällä viivoja rantahiekalle. Woodland jatkoi ajatuksensa kehittelyä yhdessä Silverin kanssa. Lokakuussa 1949 he hakivat keksimälleen viivakoodijärjestelmälle patenttia, joka myönnettiin kolme vuotta myöhemmin.
Vuonna 1951 Woodland siirtyi IBM:n palvelukseen, jossa viivakoodia kehitettiin edelleen. Siitä ei kuitenkaan saatu taloudellisesti kannattavaa ja niinpä Woodland ja Silver myivät patentin vuonna 1952 Philco-yhtiölle 15 000 dollarin hinnasta. Philco puolestaan kauppasi sen heti samana vuonna RCA:lle.
RCA kehitti järjestelmää koko 1960-luvun, kunnes sen patentti raukesi vuonna 1969. Kaksi vuotta myöhemmin IBM kiinnostui jälleen työntekijänsä vanhasta keksinnöstä ja Woodland siirrettiin yhtiön tutkimuskeskukseen Raleighin kaupunkiin Pohjois-Carolinaan työskentelemään viivakoodin parissa. Lopputuloksena syntyi 12-numeroinen UPC-koodi. Ensimmäistä kertaa sitä käytettiin 67 sentin hintaisessa purukumipaketissa Ohion Troyssa vuonna 1974.
Woodland itse ei hyötynyt enää myöhemmin taloudellisesti keksinnöstään. Hänen ainoaksi palkkiokseen jäi 15 000 dollarin myyntihinta patentista vuonna 1952.  Alzheimerin tautia sairastanut Woodland kuoli 91-vuotiaana joulukuussa 2012 Edgewaterin kaupungissa New Jerseyssä.
Aiheesta muualla

N. Joseph Woodlandin muistokirjoitus Helsingin Sanomissa